

|  |  |
| --- | --- |
| **ДО**  **ЗАМЕСТНИК-МИНИСТЪРА НА ЗЕМЕДЕЛИЕТО И РЪКОВОДИТЕЛ НА УО НА ПРСР 2014-2020 Г.**  **ГЕОРГИ СЪБЕВ** | **ОДОБРИЛ:** |

**Д О К Л А Д**

**от Елена Иванова – директор на дирекция „Развитие на селските райони“**

|  |  |
| --- | --- |
| **ОТНОСНО:** | *Проект на заповед за изменение и допълнение на Заповед № РД09-844/22.07.2022 г., на заместник-министъра на земеделието и ръководител на Управляващия орган на Програма за развитие на селските райони за периода 2014 – 2020 г. (ПРСР 2014-2020 г.), изменена със Заповед № № РД09-1266/14.11.2022 г., с която са утвърдени Насоки за кандидатстване по процедура чрез подбор на проектни предложения № BG06RDNP001-7.020 – Енергийна ефективност „Реконструкция, ремонт, оборудване и/или обзавеждане на общински сгради, в които се предоставят обществени услуги, с цел подобряване на тяхната енергийна ефективност“ по подмярка 7.2. „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“ от ПРСР 2014 – 2020 г.* |

**УВАЖАЕМИ ГОСПОДИН ЗАМЕСТНИК-МИНИСТЪР,**

Със Заповед № РД09-844 от 22.07.2022 г. на заместник-министъра на земеделието и ръководител на Управляващия орган на ПРСР 2014-2020 г., са утвърдени Насоки за кандидатстване по процедура чрез подбор на проектни предложения № BG06RDNP001-7.020 – Енергийна ефективност „Реконструкция, ремонт, оборудване и/или обзавеждане на общински сгради, в които се предоставят обществени услуги, с цел подобряване на тяхната енергийна ефективност“ по подмярка 7.2. „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“ от ПРСР 2014 – 2020 г.

Със Заповед № РД09-1266/14.11.2022 г. на заместник-министъра на земеделието и ръководител на Управляващия орган на ПРСР 2014-2020 г. е удължен периода на прием на проектни предложения до 23 декември 2022 г.

С писма вх. № 07-568 от 29 ноември 2022 г., вх. № 07-569 от 30 ноември 2022 г. и 07-573 от 2 декември 2022 г. Управляващият орган на ПРСР е сезиран от представители на общините, че от 18 ноември 2022 г. Агенцията за устойчиво енергийно развитие не приема документи за обследване за енергийна ефективност и сертифициране на сгради, защото е в сила Наредба № РД-02-20-3 от 9 ноември 2022 г.

На страницата на Агенцията за устойчиво енергийно развитие (<https://www.seea.government.bg/bg/vazhno/10229-do-firmite-izvarshvashti-obsledvane-za-energiina-efektivnost-i-sertifitzirane-na-sgradi-litzata-vpisani-v-publichnite-registri-po-chl-44-al-1-ot-zakona-za-energiinata-efektivnost>) е публикувано съобщение, че Наредба № Е-РД-04-1 от 22.01.2016 г. за обследване за енергийна ефективност, сертифициране и оценка на енергийните спестявания на сгради не отговаря на изискванията на новите норми, включително класификацията на енергопотреблението на сградите. Поради което всички подадени документи ще бъдат върнати за привеждане в съответствие с изискванията на новата Наредба № РД-02-20-3 от 9 ноември 2022 г. за техническите изисквания към енергийните характеристики на сгради, когато бъде обнародвана в Държавен вестник.

Във връзка с настъпилите промени в националното законодателство, предлагаме да се променят изискванията в Насоките за кандидатстване по процедура чрез подбор на проектни предложения № BG06RDNP001-7.020 – Енергийна ефективност, свързани с измененията, заложени в новата Наредба № РД-02-20-3 от 9 ноември 2022 г. за техническите изисквания към енергийните характеристики на сгради.

В тази връзка, предлагаме срокът за подаване на проектни предложения да бъде удължен до 24 февруари 2023 г., с цел кандидатите по процедурата да имат възможност да подготвят проектните си предложения съгласно новите нормативни изисквания.

Също така, във връзка с направени разяснения по реда на чл. 26 от Закона за управление на средствата от Европейските фондове при споделено управление се допълва т. 1, буква „а“ от Раздел 14.1 „Допустими разходи“, като се посочват изрично допустими разходи. Изменението се прави с цел целесъобразното прилагане на регламентираните изисквания както от страна на кандидатите, така и от страна на оценителната комисия.

С цел коректното прилагане на критерий 3 „Проекти, насочени към производство на енергия за собствено потребление от възобновяеми енергийни източници“ от Раздел 22 „Критерии и методика за оценка на проектните предложения“ се правят изменения в систематичните места в насоките за кандидатстване относно представянето на количествени сметки, изготвени и заверени от компетентно лице в областта (енергиен одитор или проектант по част ОВК или електро инженер или др.), с ясно описани всички разходи, свързани с производство на енергия за собствено потребление от ВЕИ.

Във връзка с постъпили предложения от кандидати по процедурата, се предоставя възможност документът по т. 27 от Раздел 24.1 Списък с общи документи да бъде представен на по-късен етап – най-късно в срока по т. 7 от Раздел 21.2.

Изменението в Условията за изпълнение е вследствие на измененията, предвидени в Условията за кандидатстване, както и във връзка с въведеното в Условията за кандидатстване изискване за представяне на количествени сметки, изготвени и заверени от компетентно лице в областта (енергиен одитор или проектант по част ОВК или електро инженер или др.), с ясно описани всички разходи, свързани с производство на енергия за собствено потребление от ВЕИ.

Проектът на заповед за изменение на Заповед № РД09-844 от 22.07.2022 г., изменена със Заповед № РД09-1266/14.11.2022 г., с която се изменят обявата и насоките за кандидатстване и изпълнение по процедура № BG06RDNP001-7.020 – Енергийна ефективност, съобщение и проект на доклад на заместник-министъра на земеделието, съдържащ мотивите за издаване на заповедта, бяха публикувани на електронната страница на Министерството на земеделието и в ИСУН 2020за писмени възражения и предложения в съответствие с чл. 26, ал. 4 от ЗУСЕФСУ.

**УВАЖАЕМИ ГОСПОДИН ЗАМЕСТНИК-МИНИСТЪР,**

Във връзка с гореизложеното и на основание чл. 9, ал. 5 и чл. 26 от Закона за управление на средствата от Европейските фондове при споделено управление (Загл. изм. - ДВ, бр. 51 от 2022 г., в сила от 01.07.2022 г.), във връзка с § 70 от Преходни и заключителни разпоредби към Закона за изменение и допълнение на ЗУСЕСИФ (Обн. ДВ, бр. 51 от 2022 г.), предлагам да издадете заповед за изменение на Заповед № РД09-844 от 22.07.2022 г., изменена със Заповед № РД09-1266/14.11.2022 г., с която са утвърдени Насоки за кандидатстване по процедура чрез подбор на проектни предложения № BG06RDNP001-7.020 – Енергийна ефективност „Реконструкция, ремонт, оборудване и/или обзавеждане на общински сгради, в които се предоставят обществени услуги, с цел подобряване на тяхната енергийна ефективност“ по подмярка 7.2. „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“ от ПРСР 2014 – 2020 г.

С уважение,

