**Обществено обсъждане на проект на заповед за изменение на Насоки за кандидатстване по процедура № BG06RDNP001-7.020 – Енергийна ефективност „Реконструкция, ремонт, оборудване и/или обзавеждане на общински сгради, в които се предоставят обществени услуги, с цел подобряване на тяхната енергийна ефективност“ по подмярка 7.2. „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“ от ПРСР 2014 – 2020 г.**

Управляващият орган на Програма за развитие на селските райони за периода 2014 - 2020 г. представя за обсъждане проект на Заповед за изменение на Насоки за кандидатстване по процедура № BG06RDNP001-7.020 – Енергийна ефективност „Реконструкция, ремонт, оборудване и/или обзавеждане на общински сгради, в които се предоставят обществени услуги, с цел подобряване на тяхната енергийна ефективност“ по подмярка 7.2. „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“ от ПРСР 2014 – 2020 г.

С проекта се предвижда да се удължи срока за подаване на проектни предложения по процедурата до 24 февруари 2023 г.

Предложението за удължаване на срока се прави въз основа на писма, получени в Управляващия орган на ПРСР, с които е сезиран от представители на общините, че от 18 ноември 2022 г. Агенцията за устойчиво енергийно развитие не приема документи за обследване за енергийна ефективност и сертифициране на сгради, защото е в сила Наредба № РД-02-20-3 от 9 ноември 2022 г.

На страницата на Агенцията за устойчиво енергийно развитие (<https://www.seea.government.bg/bg/vazhno/10229-do-firmite-izvarshvashti-obsledvane-za-energiina-efektivnost-i-sertifitzirane-na-sgradi-litzata-vpisani-v-publichnite-registri-po-chl-44-al-1-ot-zakona-za-energiinata-efektivnost>) е публикувано съобщение, че Наредба № Е-РД-04-1 от 22.01.2016 г. за обследване за енергийна ефективност, сертифициране и оценка на енергийните спестявания на сгради не отговаря на изискванията на новите норми, включително класификацията на енергопотреблението на сградите. Поради което всички подадени документи ще бъдат върнати за привеждане в съответствие с изискванията на новата Наредба № РД-02-20-3 от 9 ноември 2022 г. за техническите изисквания към енергийните характеристики на сгради, когато бъде обнародвана в Държавен вестник.

Във връзка с настъпилите промени в националното законодателство, предлагаме да се променят изискванията в Насоките за кандидатстване по процедура чрез подбор на проектни предложения № BG06RDNP001-7.020 – Енергийна ефективност, свързани с измененията, заложени в новата Наредба № РД-02-20-3 от 9 ноември 2022 г. за техническите изисквания към енергийните характеристики на сгради.

Прави се допълнение в т. 1, буква „а“ от Раздел 14.1 „Допустими разходи“, като се посочват изрично допустими разходи. Изменението се прави с цел целесъобразното прилагане на регламентираните изисквания както от страна на кандидатите по процедурата, така и от страна на оценителната комисия.

С цел коректното прилагане на критерий 3 „Проекти, насочени към производство на енергия за собствено потребление от възобновяеми енергийни източници“ от Раздел 22 „Критерии и методика за оценка на проектните предложения“ се правят изменения в систематичните места в насоките за кандидатстване относно представянето на количествени сметки, изготвени и заверени от компетентно лице в областта (енергиен одитор или проектант по част ОВК или електро инженер или др.), с ясно описани всички разходи, свързани с производство на енергия за собствено потребление от ВЕИ.

Във връзка с постъпили предложения от кандидати по процедурата, се предоставя възможност документът по т. 27 от Раздел 24.1 Списък с общи документи да бъде представен на по-късен етап – най-късно в срока по т. 7 от Раздел 21.2.

Изменението в Условията за изпълнение е вследствие на измененията, предвидени в Условията за кандидатстване, както и във връзка с въведеното в Условията за кандидатстване изискване за представяне на количествени сметки, изготвени и заверени от компетентно лице в областта (енергиен одитор или проектант по част ОВК или електро инженер или др.), с ясно описани всички разходи, свързани с производство на енергия за собствено потребление от ВЕИ.

Проектът на документите се публикуват на основание чл. 26, ал. 4 от Закона за управление на средствата от Европейските фондове при споделено управление.

Писмени предложения и коментари по горепосочените документи могат да се изпращат в срок до 15 декември 2022 г. (включително) на електронна поща [rdd@mzh.government.bg](mailto:rdd@mzh.government.bg) и в ИСУН 2020.