**З А П О В Е Д**



На основание чл. 9, ал. 5 и чл. 26 от Закона за управление на средствата от Европейските фондове при споделено управление (Загл. изм. - ДВ, бр. 51 от 2022 г., в сила от 01.07.2022 г.) (ЗУСЕФСУ), във връзка с § 70 от Преходни и заключителни разпоредби към Закона за изменение и допълнение на ЗУСЕСИФ (Обн. ДВ, бр. 51 от 2022 г.), Решение № 792 на Министерски съвет от 17 декември 2013 г. за определяне на органи, отговорни за управлението, контрола, координацията и одита на Европейските структурни и инвестиционни фондове и други инструменти и инициативи на Европейския съюз през периода 2014 – 2020 г., Заповед № РД09-890 от 08.08.2022 г. на министъра на земеделието и одобрен доклад № ……………..………..…..на директора на дирекция „Развитие на селските райони“

**НА Р Е Ж Д А М:**

**І.** Изменям и допълвам Заповед № РД09-844/22.07.2022 г. на заместник-министъра на земеделието и ръководител на Управляващия орган на Програма за развитие на селските райони за периода 2014 – 2020 г. (ПРСР 2014-2020 г.), изменена със Заповед № № РД09-1266/14.11.2022 г., с която са утвърдени Насоки за кандидатстване по процедура чрез подбор на проектни предложения № BG06RDNP001-7.020 – Енергийна ефективност „Реконструкция, ремонт, оборудване и/или обзавеждане на общински сгради, в които се предоставят обществени услуги, с цел подобряване на тяхната енергийна ефективност“ по подмярка 7.2. „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“ от Програмата за развитие на селските райони за периода 2014 – 2020 г., както следва:

1. В Условия за кандидатстване с проектни предложения за предоставяне на безвъзмездна финансова помощ по процедура чрез подбор № BG06RDNP001-7.020 – Енергийна ефективност „Реконструкция, ремонт, оборудване и/или обзавеждане на общински сгради, в които се предоставят обществени услуги, с цел подобряване на тяхната енергийна ефективност“ по подмярка 7.2. „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“ от Програмата за развитие на селските райони за периода 2014 – 2020 г. (Приложение № 1) се правят следните изменения и допълнения:

1.1. В т. 14 от Раздел 13.2 „Условия за допустимост на дейностите“ думите „по реда на чл. 48 от Закона за енергийната ефективност и [Наредба № Е-РД-04-1 от 2016 г. за обследване за енергийна ефективност, сертифициране и оценка на енергийните спестявания на сгради](apis://Base=NARH&DocCode=83966&ToPar=Art13_Al1&Type=201) (ДВ, бр. 10 от 2016 г.)“ се заменят с „изготвени в съответствие с приложимото национално законодателство“.

1.2. В т. 1, след буква „а“ от Раздел 14.1 „Допустими разходи“ се добавят следните подточки:

* Мерки за енергийна ефективност, които са предписани като задължителни за сградата в обследването за енергийна ефективност, включително:
* По външните сградни ограждащи елементи:
* подмяна на дограма (прозорци, врати и др.);
* По системите за поддържане на микроклимата:
* ремонт, модернизация или подмяна на амортизирани системи за отопление, охлаждане и вентилация на сградата за повишаване на енергийната ефективност;
* реконструкция на система за отопление;
* ремонт или подмяна на електрическата инсталация на сградата и изпълнение на енергоспестяващо осветление;
* инсталиране на система за автоматизирано централизирано управление на осветлението и/или отоплението/охлаждането в сградата;
* Съпътстващи строителни и монтажни работи, свързани с изпълнението на мерките за енергийна ефективност и съответното възстановяване на сградата в резултат на изпълнените мерки с енергоспестяващ ефект. Съпътстващите строителни и монтажни работи са свързани единствено с възстановяването на първоначалното състояние, нарушено в резултат на обновяването на сградата.
* СМР, които произтичат от нормативни изисквания свързани с безопасната експлоатация на сградите и са предписани като задължителни в техническия паспорт на сградата.
* СМР. които са нормативно необходими за въвеждане на сградата в експлоатация, включително:
* СМР, свързани с отстраняване на локални дефекти и повреди, които не нарушават общата конструктивна устойчивост на сградите, но в същото време създават пряка опасност за преките ползватели или неотстраняването им би довело до по-сериозни промени в носещата конструкция на сградата в бъдеще;
* СМР, свързани с осигуряване на пожарна безопасност, ремонт/подмяна на мълниезащитна и заземителна инсталация, осигуряване на достъпна архитектурна среда.);

1.3. В частта „Методика за оценка на проектните предложения“ от Раздел 22 „Критерии и методика за оценка на проектните предложения“ се създава т. 2:

„2. За доказване на съответствие с Критерий 3 „Проекти, насочени към производство на енергия за собствено потребление от възобновяеми енергийни източници“, кандидатите следва да представят количествени сметки (КС), изготвени и заверени от компетентно лице в областта (енергиен одитор или проектант по част ОВК или електро инженер или др.) с ясно описани всички разходи, свързани с производство на енергия за собствено потребление от ВЕИ.“.

1.4. В Раздел 24.1 „Списък с общи документи“ се правят следните изменения:

1.4.1. В т. 24 думите „по реда на чл. 48 от Закона за енергийната ефективност и [Наредба № Е-РД-04-1 от 2016 г. за обследване за енергийна ефективност, сертифициране и оценка на енергийните спестявания на сгради](apis://Base=NARH&DocCode=83966&ToPar=Art13_Al1&Type=201) (ДВ, бр. 10 от 2016 г.)“ се заменят с „изготвени в съответствие с приложимото национално законодателство“.

1.4.2. В т. 27 от Раздел 24.1 „Списък с общи документи“ се създава ново изречение второ

„(Когато този документ не е представен към датата на подаване на проектното предложение, кандидатът трябва да го представи най-късно в срока по т. 7 от Раздел 21.2.)“, а досегашното изречение второ става изречение трето.

1.5. В Раздел 24.2 „Списък с документи, доказващи съответствие с критериите за подбор на проектните предложения“, думата „Неприложимо“ се заменя с „1. Количествени сметки (КС), изготвени и заверени от компетентно лице в областта (енергиен одитор или проектант по част ОВК или електро инженер или др.) с ясно описани всички разходи, свързани с производство на енергия за собствено потребление от ВЕИ (важи при заявени точки по Критерий 3 „Проекти, насочени към производство на енергия за собствено потребление от възобновяеми енергийни източници“).“

1.6. В Раздел 25 „Краен срок за подаване на проектните предложения“ думите „23 декември 2022“ се заменят с „24 февруари 2023“.

1.7. В Приложение № 7 „Основна информация за проектното предложение“ и таблица за допустимите инвестиции“ се правят следните изменения:

2. В подточка 2.9.6. от т. 2 „Ангажименти и други задължения на бенефициентите“ от Раздел II „Критерии за допустимост, ангажименти и други задължения на бенефициентите“ от Условия за изпълнение на одобрени проекти по процедура чрез подбор № BG06RDNP001-7.020 – Енергийна ефективност „Реконструкция, ремонт, оборудване и/или обзавеждане на общински сгради, в които се предоставят обществени услуги, с цел подобряване на тяхната енергийна ефективност“ по подмярка 7.2. „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“ от Програмата за развитие на селските райони за периода 2014 – 2020 г. (Приложение № 2), думите „и ниво на безработица“ се заменят с „ниво на безработица; проекти, насочени към производство на енергия за собствено потребление от възобновяеми енергийни източници, само в случаите, когато процентното изражение на разходите за производство на енергия от ВЕИ претърпи промяна вследствие на проведена процедура по реда на ЗОП“.

3. В Обява за откриване на процедура чрез подбор (Приложение № 3) думите „23 декември 2022“ се заменят с „24 февруари 2023“.

**II.** Заповедта и изменените с нея Условия за кандидатстване, Условия за изпълнение на одобрени проекти и Обява по процедура чрез подбор № BG06RDNP001-7.020 – Енергийна ефективност „Реконструкция, ремонт, оборудване и/или обзавеждане на общински сгради, в които се предоставят обществени услуги, с цел подобряване на тяхната енергийна ефективност“ по подмярка 7.2. „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“ от Програмата за развитие на селските райони за периода 2014 – 2020 г. да се публикуват в Информационната система за управление и наблюдение на средствата от Европейските структурни и инвестиционни фондове (ИСУН 2020) и на интернет страницата на Министерството на земеделието.

Настоящата заповед подлежи на оспорване пред Административен съд София-град в 14-дневен срок от публикуването ѝ в ИСУН 2020 и на интернет страницата на Министерството на земеделието.

**РЪКОВОДИТЕЛ НА**

**УПРАВЛЯВАЩИЯ ОРГАН**

**НА ПРСР 2014-2020 Г.:**

